五言春日侍宴望海應詔
作者：長孫無忌
朝代：唐

paragraphs: 靈夔振窮髮，淑景麗青陽。
千乘隱雷轉，萬騎儼騰驤。
目極三山嶮，流睇百川長。
仙湖遙藹藹，蜃氣遠蒼蒼。
下物深逾廣，引濁清詎傷。
帶霧含天碧，浮霞映日光。
樓臺自接影，雲島間相望。
春波飛碣石，曉浪拂扶桑。
喧聲騁遊□，旅浴恣翾翔。
羣鷗心久狎，如何□稻粱？
（同前）。